CELEX: E2013P0004
Language: mt
Date: 2013-04-06 00:00:00
Title: Azzjoni mressqa fis- 6 ta’ April 2013 minn DB Schenker kontra l-Awtorità ta' Sorveljanza tal-EFTA (Kawża E-4/13)

20.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/11
            
         Azzjoni mressqa fis-6 ta’ April 2013 minn DB Schenker kontra l-Awtorità ta' Sorveljanza tal-EFTA
   (Kawża E-4/13)
   2013/C 174/07
   Fis-6 ta’ April 2013 Schenker North AB, Schenker Privpak AB u Schenker Privpak AS (kollettivament DB Schenker), irrappreżentati minn Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, in-Norveġja, ressqu rikors quddiem il-Qorti tal-EFTA kontra l-Awtorità ta' Sorveljanza tal-EFTA.
   Ir-rikorrenti jitolbu lill-Qorti tal-EFTA sabiex:
   
               (1)
            
            
               Tannulla d-Deċiżjoni tal-ESA tas-7 ta’ Frar 2013 f’każ Nru 73038 (DB Schenker – aċċess għad-dokumenti) minħabba li tinnega l-aċċess għal dokumenti ta’ spezzjoni fil-Kawża Nru 34250 (Norway Post/Privpak);
            
         
               (2)
            
            
               Tordna lill-ESA (u lil kwalunkwe intervenjent) biex iħallsu l-ispejjeż.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               Ir-rikorrenti, Schenker North AB, Schenker Privpak AB u Schenker Privpak AS huma parti mill-grupp DB Schenker, grupp internazzjonali tat-trasport u l-loġistika tal-merkanzija. Schenker North AB tmexxi l-operazzjonijiet ta’ negozju tal-grupp fin-Norveġja, l-Isvezja u d-Danimarka, inklużi s-sussidjarji Schenker Privpak AS u Schenker Privpak AB.
            
         
               —
            
            
               Ir-rikorrenti ressqu talba biex ikollhom aċċess għad-dokumenti fil-Kawża Nru 34250 fit-3 ta’ Awwissu 2010 skont ir-regoli dwar l-aċċess pubbliku għal dokumenti stabbiliti bid-Deċiżjoni tal-ESA Nru 407/08/Col fis-27 ta’ Ġunju 2008 (RAD). B’Deċiżjoni datata s-16 ta’ Awwissu 2011, l-ESA rrifjutat l-aċċess għal ċerti dokumenti fil-fajl (“dokumenti ta' spezzjoni”). Id-deċiżjoni ġiet annullata minn sentenza tal-Qorti tal-EFTA fil-Kawża E-14/11, fil-21 ta’ Diċembru 2012, fejn ċaħdet aċċess sħiħ jew parzjali għad-dokumenti ta’ spezzjoni fil-Kawża Nru 34250 Norway Post/Privpak.
            
         
               —
            
            
               Regoli ġodda dwar l-aċċess pubbliku għad-dokumenti kienu approvati permezz tad-Deċiżjoni tal-ESA Nru 300/12/COL fil-5 ta’ Settembru 2012. Fis-7 ta’ Frar 2013 l-ESA adottat deċiżjoni li tiċħad l-aċċess għal numru ta' dokumenti ta' spezzjoni skont ir-regoli l-ġodda dwar l-aċċess pubbliku għad-dokumenti. Ir-rikorrenti jfittxu li jħassru dik id-deċiżjoni skont l-Artikolu 36 SCA.
            
         Ir-rikorrenti jsostnu li l-Awtorità tas-Sorveljanza tal-EFTA inter alia:
   
               —
            
            
               ħadet punt ta' tluq kontra l-liġi billi kkunsidrat li RAD 2012 mhuwiex parti mil-liġi taż-ŻEE u mhux soġġett għall-prinċipju ta’ interpretazzjoni omoġenja, u tat lir-regoli ġodda effett retroattiv illegali;
            
         
               —
            
            
               kisret l-Artikolu 4(4) RAD 2012 u l-obbligu li tiddikjara raġunijiet, cf. l-Artikolu 16 SCA; kif ukoll
            
         
               —
            
            
               kisret id-dritt għal aċċess parzjali fl-Artikolu 4(9) RAD 2012 u l-obbligu li tiddikjara raġunijiet, cf. l-Artikolu 16 SCA.